Žeryk

Žeryk je bábka psa, vystupujúca v bábkovom Divadle Spejbla a Hurvínka.

Žeryk je Hurvínkov pes, ktorý je jeho nerozlučným druhom v mnohých dobrodružstvách. Prvú bábku Žeryka vytvoril bábkar Gustav Nosek (ktorý je rovnako autorom Hurvínka) a po prvýkrát sa na scéne divadla objavil 19. apríla 1930 - v rovnakej hre, v ktorej po prvýkrát vystúpila aj Hurvínkova kamarátka Mánička. Žeryk len šteká a jeho part teda nie je pre interpretov príliš náročný. V jeho roli sa vystriedalo mnoho hercov. Spočiatku ho „nahováral“ sám Gustav Nosek, neskôr František Flajšhanz a Miroslav Černý, v súčasnosti je to Miroslav Polák. Žeryk je spravidla len pomocnou figúrkou pre dokreslenie príbehu, ale niekedy získava aj pomerne významnú úlohu. V niektorých hrách možno v jeho štekote rozpoznať slová, takže mu detskí diváci môžu rozumieť.

 Literatúra 


 Externé odkazy 
 Žeryk na webe Divadla Spejbla a Hurvínka  

Kategória:Divadlo Spejbla a Hurvínka
Kategória:Fiktívne psy
Kategória:Divadelné postavy
Kategória:Televízne postavy